Diari Oficial de la Generalitat Valenciana


Sumari del DOGV 9521, del 27-01-2023 (2023/605)

RESOLUCIÓ de 18 de gener de 2023, de la consellera de Justícia, Interior i Administració Pública, per la qual es declara desert, pel sistema de lliure designació, un lloc de treball de naturalesa funcionarial anunciat en la convocatòria número 129/2022, de 15 de novembre de 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9521

Data del DOGV
:   27-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/605


Data del document
:   18-01-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 18 de gener de 2023, de la consellera de Justícia, Interior i Administració Pública, per la qual es declara desert, pel sistema de lliure designació, un lloc de treball de naturalesa funcionarial anunciat en la convocatòria número 129/2022, de 15 de novembre de 2022. [2023/605]  
Vista la Resolució de 15 de novembre de 2022, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial número 28.096, anomenat cap del Servei de Documentació, Publicacions i Estadística Departamental, en la Conselleria de Justícia, Interior i Administració Pública, convocatòria número 129/2022 (DOGV 9474, 21.11.2022).  
Vist l'informe preceptiu i vinculant, de data 14 de desembre de 2022, emés per la Direcció General de Funció Pública, sobre el compliment dels requisits de participació de les persones interessades, per a la provisió corresponent a l'esmentada convocatòria número 129/2022.  
  
Vist l'informe de data 16 de desembre de 2022, emés per la Sotssecretaria de la Conselleria de Justícia, Interior i Administració Pública, per a la provisió del lloc 28.096 corresponent a l'esmentada convocatòria 129/2022.  
Vist que la present resolució ha sigut fiscalitzada de conformitat.  
Vist el que s'estableix en l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, la publicació de la present resolució servirà de notificació a totes les persones interessades, a l'efecte de possibles impugnacions o recursos.  
  
Vist que l'única persona participant no compleix els requisits exigits en la convocatòria, havent-ne sigut exclosa per no pertànyer al cos/escala del lloc segons consta en l'informe emés per la Direcció General de Funció Pública, hi escau declarar desert el procediment i vacant el lloc número 28.096.  
De conformitat amb el que es disposa en la base quarta de la resolució de convocatòria esmentada, així com en els articles 110 i 115 de la Llei 4/2021, de 16 d'abril, de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de l'article 69 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), i de l'article 4 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública (DOGV 8959, 24.11.2020), resolc:  
  
Declarar desert el lloc de treball número 28.096, anomenat cap del Servei de Documentació, Publicacions i Estadística Departamental, en la Conselleria de Justícia, Interior i Administració Pública.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des de l'endemà de ser publicada; o bé, un recurs contenciós administratiu davant el jutjat contenciós administratiu de València, o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats des de l'endemà de la publicació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que s'hi considere oportuna.  
  
  
València, 18 de gener de 2023.- La consellera de Justícia, Interior i Administracions Públiques: Gabriela Bravo Sanestanislao.